《挽江源张宽儒承事词》
宋代·李新

善颂堂下几生刍，{左牛右羊}{左牛右可}墓西千辆车。
邑人清泪堕不已，食客行歌悲有余。
家法新增小戴礼，生涯半用计然书。
平生阴德知多少，势等岷峨报亦徐。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。